Държавен вестник, бр. 96, 2025 г., стр. 21

БРОЙ  96	
Д Ъ Р Ж А В Е Н  В Е С Т Н И К 	
СТР.  21   
ПОСТАНОВЛЕНИЕ № 237
ОТ 7 НОЕМВРИ 2025 Г.
за определяне на условията и реда за прила­
гане на програма за предоставяне на помощ 
чрез компенсации за временно облекчение на 
цените на електрическата енергия за енерго­
емките потребители
МИНИСТЕРСКИЯТ СЪВЕТ
П О С Т А Н О В И :
Чл. 1. (1) С това постановление се уреждат 
условията и редът за прилагане на програма за 
предоставяне на държавна помощ за времен­
но облекчение на цените на електрическата 
енергия за енергоемките потребители чрез 
компенсации.
(2) Програмата по ал. 1 е в съответствие 
с Рамката за мерки за държавна помощ в 
подкрепа на Пакта за чиста промишленост 
(рамка за държавна помощ във връзка с 
Пакта за чиста промишленост – Рамката/
CISAF) – Съобщение на Комисията C(2025) 
7600 final от 25 юни 2025 г.
Чл. 2. Помощ чрез компенсации за времен­
но облекчение на цените на електрическата 
енергия може да бъде предоставена на енерго­
емки потребители – небитови крайни клиенти 
на електрическа енергия – предприятия, за 
които е налице значителен риск на секторно 
равнище от преместване на дейността извън 
Европейския съюз към места, където няма 
мерки за опазване на околната среда или 
критериите в тази област са занижени.
Чл. 3. (1) Програмата за предоставяне на 
помощ чрез компенсации по това постано­
вление се прилага за три последователни 
ценови периода считано от 1 юли 2025 г. до 
30 юни 2028 г.
(2) Помощта се предоставя за всеки ценови 
период въз основа на схема с прогнозен бюджет. 
Прогнозният бюджет на програмата за първия 
ценови период е в размер до 210 000 000 лв. 
или 107 371 295,05 евро.
(3) Министерският съвет определя прогноз­
ния бюджет на програмата за всеки следващ 
ценови период с допълнителен акт при наличие 
на достатъчно приходи във Фонд „Сигурност 
на електроенергийната система“ по чл. 36д, 
ал. 1, т. 8 и 11 от Закона за енергетиката и/или
определени средства по чл. 21, ал. 1, т. 8д 
от Закона за енергетиката и/или от целево 
предоставени средства от държавния бюджет 
за обезпечаване изпълнението на програмата 
за съответния ценови период.
(4) При липсата на достатъчно средства 
за изпълнение на програмата за втория и 
третия ценови период от нейното действие 
Министерският съвет може:
1. да спре прилагането на програмата;
2. да увеличи размера на пределната на­
малена цена.
(5) Плащанията по програмата се извърш­
ват до достигане на определения прогнозен 
бюджет за съответния ценови период или до 
достигане на лимита от наличните средства, 
формирани от приходи на Фонд „Сигурност на 
електроенергийната система“ по чл. 36д, ал. 1, 
т. 8 и 11 от Закона за енергетиката и/или от 
определените средства по чл. 21, ал. 1, т. 8д 
от Закона за енергетиката и/или от целево 
предоставени средства от държавния бюджет.
(6) Окончателни плащания по програмата 
се извършват в срок не по-късно от 30 юни 
2029 г.
Чл. 4. (1) Министърът на енергетиката е 
администратор на предоставяната държавна 
помощ и:
1. осъществява координацията на дейност­
ите по изпълнение на постановлението;
2. утвърждава системи за управление и 
контрол във връзка с администрирането на 
държавната помощ и я публикува на интернет 
страницата на министерството;
3. осъществява контрол и се произнася 
относно правилното прилагане на критериите 
за допустимост от доставчиците при предос­
тавянето на помощ;
4. осъществява контрол за изпълнение на 
инвестициите от предприятията, на които е 
предоставена помощ.
(2) В системите за управление и контрол 
министърът на енергетиката определя и:
1. срокове за представяне на финансо­
во-техническите отчети и за проверката и 
одобряването им;
2. формата на финансово-технически отчет 
за извършване на инвестиция;
3. правила за осъществяването на контрола 
по ал. 1, т. 3 и 4, включително за извършва­
нето на проверки на място;
4. мерки за контрол на спазване на пазарния 
принцип при извършване на инвестициите.
Чл. 5. Компенсациите по чл. 2 се предос­
тавят чрез доставчиците на електрическа 
енергия, с които небитовите крайни клиенти 
имат сключени договори за доставка на елек­
трическа енергия.
Чл. 6. Предоставянето на компенсации се 
осъществява при спазването на обективност, 
недискриминационност и прозрачност на пре­
доставянето на компенсациите по един и същ 
начин за всички предприятия в един и същи 
отрасъл, намиращи се в сходно фактическо 
положение.
Чл. 7. Компенсациите по чл. 2 може да се 
натрупват с всякаква друга държавна помощ 
или помощ de minimis или да се комбинират с 
централно управлявани фондове на Европейс­
кия съюз, частично или напълно, във връзка 
със същите допустими разходи, т.е. цената на 
едро на електрическата енергия, включително 
непреките разходи, които са направени от 
прехвърлени разходи за емисии на парникови 
газове в цените на електрическата енергия, 
при условие че това натрупване не води до 
превишаване на най-високия допустим ин­